Ρήγας Δ. Ρηγόπουλος

Ο Ρήγας Δ. Ρηγόπουλος (1914-2012) ήταν Έλληνας κοινωνιολόγος και αντιστασιακός.

 Βιογραφία 
Σπούδασε στην Ανωτάτη Σχολή Οικονομικών και Εμπορικών Επιστημών (ΑΣΟΕΕ) και εν συνεχεία έκανε μεταπτυχιακές σπουδές στο Παρίσι και στο Λονδίνο. Βιογραφικό του Ρήγα Ρηγόπουλου στη BiblioNet, ανάκτηση 26-7-2018. 
Ανέπτυξε αντιστασιακή δράση κατά την περίοδο της Κατοχής ως ιδρυτής και αρχηγός της οργάνωσης Ελληνική Πατριωτική Εταιρία (ΕΠΕ).Θέματα Στρατιωτικής Ιστορίας, ανάκτηση 26-7-2018. 
Μετά την ανακάλυψη του ασυρμάτου και τη σύλληψη και εκτέλεση αρκετών μελών της ΕΠΕ, διέφυγε στη Μέση Ανατολή, όπου κατατάχθηκε στον Ιερό Λόχο, εκπαιδεύτηκε ως καταδρομέας (έκανε πτώση με αλεξίπτωτο στη Σάμο) και πραγματοποίησε επιχειρήσεις κατά των Γερμανών στο Αιγαίο ως κυβερνήτης εξοπλισμένου καϊκιού από την Αλεξάνδρεια και τις ακτές της Τουρκίας.
Υπηρέτησε ως Νομάρχης Ιωαννίνων από το 1947 ως το 1948 και πέτυχε να σταματήσουν οι εκτοπισμοί πατριωτών.
Για το έργο του "Μυστικός Πόλεμος, Ελλάδα - Μέση Ανατολή 1940-1945" βραβεύτηκε το 1973 από την Ακαδημία Αθηνών.Ο μυστικός πόλεμος στην Ελλάδα της γερμανικής κατοχής, 13-6-2012, ανάκτηση 26-7-2018.
Απεβίωσε σε ηλικία 98 ετών στις 6 Απριλίου 2012.

 Παραπομπές 

Κατηγορία:Έλληνες αντιστασιακοί
Κατηγορία:Έλληνες κοινωνιολόγοι
Κατηγορία:Νομάρχες Ιωαννίνων